Държавен вестник, бр. 84, 2023 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  84
висше юридическо образование, придобита 
юридическа правоспособност и най-малко 
10 години юридически стаж или 10 години 
стаж в службите за сигурност и обществен 
ред, отговаря на изискванията за заемане на 
длъжността по чл. 10, ал. 1 и за несъвмести­
мост по чл. 10, ал. 2. Директорът се подпомага 
от двама заместник-директори, които трябва 
да отговарят на същите изисквания.
(2) За разследващите инспектори и ин­
спекторите, осъществяващи оперативно-
издирвателна дейност в специализираната 
дирекция „Противодействие на корупцията“, 
се назначават лица с висше образование, 
които отговарят на изискванията по чл. 10, 
ал. 1 и 3. Разследващ инспектор може да бъде 
дееспособно лице с висше юридическо обра­
зование, придобита юридическа правоспособ­
ност и най-малко 5 години юридически стаж 
или придобита юридическа правоспособност 
и 5 години стаж в органите и службите за 
сигурност и обществен ред.
(3) За ръководните и експертни длъжности 
в администрацията се прилага Законът за дър­
жавния служител, съответно Кодексът на труда 
за техническите и помощните длъжности.
Чл. 17. (1) При наличие на законен повод 
за започване на разследване срещу директора 
и заместник-директорите на специализирана 
дирекция „Противодействие на корупцията“, 
както и в случаите по чл. 212, ал. 2 от На­
казателно-процесуалния кодекс се уведомява 
главният прокурор.
(2) Главният прокурор разпределя препис­
ката по ал. 1 на прокурор от Софийската 
градска прокуратура и на двама следовате­
ли от Националната следствена служба на 
принципа на случайния подбор при спазване 
на изискванията на чл. 360б от Закона за 
съдебната власт.
(3) Разследването по ал. 1 се извършва при 
условията и по реда на Наказателно-проце­
суалния кодекс.
Чл. 18. (1) За служители по чл. 15, ал. 3, 
т. 1 се назначават дееспособни български 
граждани, които нямат друго гражданство, 
отговарят на изискванията по чл. 10, ал. 1 
и 3 и:
1. не са привлечени като обвиняеми или 
не са подсъдими за умишлено престъпление 
от общ характер;
2. нямат наложено дисциплинарно нака­
зание уволнение;
3. отговарят на общите и специфични из­
исквания за заемане на длъжността.
(2) Специфичните изисквания за постъп­
ване на държавна служба по тази глава се 
определят с наредба, приета от Комисията.
(3) На длъжности, за които се изисква 
разрешение за достъп до класифицирана 
информация, се назначават лица, получили 
съответното разрешение.
(4) При първоначално назначаване на слу­
жител по чл. 15, ал. 3, т. 1 започва да тече 
едногодишен срок за изпитване, считано от 
датата на встъпване в длъжност.
(5) Срокът по ал. 4 не тече, когато слу­
жителят:
1. е в законоустановен отпуск;
2. преминава първоначална професионална 
подготовка.
Чл. 19. (1) Разследващите инспектори към 
Комисията не може:
1. да са еднолични търговци, неограничено 
отговорни съдружници в търговски дружества, 
управители, търговски пълномощници, тър­
говски представители, прокуристи, търговски 
посредници, ликвидатори или синдици, чле­
нове на органи на управление или контрол на 
търговски дружества или кооперации;
2. да сключват допълнителни трудови до­
говори освен като сътрудници в научни ин­
ститути и преподаватели в учебни заведения;
3. да са в йерархическа връзка на ръко­
водство и контрол със съпруг или съпруга, 
лице, с което се намират във фактическо 
съжителство, роднина по права линия без 
ограничения, по съребрена линия до четвър­
та степен включително или по сватовство до 
четвърта степен включително;
4. да са членове на управителен или кон­
тролен орган на политическа партия.
(2) Несъвместимостта по ал. 1 е основание 
за прекратяване на правоотношението на 
разследващия инспектор с Комисията.
(3) Разследващите инспектори извършват 
разследване в случаите, при условията и по 
реда на Наказателно-процесуалния кодекс.
(4) На разследващите инспектори не може 
да се възлагат други дейности, освен действия 
по разследване.
(5) При осъществяване на своите право­
мощия разследващите инспектори вземат 
решения по вътрешно убеждение, основано 
на обективно, всестранно и пълно изследва­
не на всички обстоятелства по досъдебното 
производство, като се ръководят от закона.
(6) Контролът по прилагането на разпоред­
бите на Наказателно-процесуалния кодекс се 
осъществява от директора на дирекция „Про­
тиводействие на корупцията“. Горестоящите 
ръководители нямат право да дават указания 
за извършването на действия по разследването, 
както и по какъвто и да е друг начин да се 
намесват в разследването.
(7) При разследване на престъпления от 
компетентност на Европейската прокуратура 
разследващите инспектори осъществяват тясно 
взаимодействие с европейските разследващи 
прокурори, което се урежда със споразумение 
между председателя на Комисията и опра­
вомощения от Европейската прокуратура 
европейски делегиран прокурор по чл. 139а, 
ал. 1 от Закона за съдебната власт.